Súradnice: 49°46′0″S 94°29′0″Z﻿ / ﻿49,76667°S 94,48333°Z﻿ / 49.76667; -94.48333

**Kenora** je kanadské mesto v severozápadnej časti provincie Ontário. Je sídlom okresu Kenora District.

Poloha
------

Mesto sa nachádza na jazere Lake of the Woods, 50 kilometrov od hranice s provinciou Manitoba. Nachádza sa na tradičnom teritóriu Ojibwe.

Názov
-----

Názov „*Kenora*" vznikol kombináciou prvých dvoch písmen názvov *Ke*ewatin, *No*rman a *Ra*t Portage.

Dejiny
------

Na teritóriu mesta žili pôvodné kmene Ojibwe. Jeden z prvých Európanov v oblasti bol Pierre Gaultier de Varennes et de La Vérendrye, ktorý v severozápadnej časti Lake of the Woods na území dnešnej Minnesoty vybudoval v roku 1732 Fort Saint-Charles. Súčasná lokalita bola založená ako Rat Portage podľa manitobského práva v roku 1882, v roku 1892 znovu podľa ontárijského. Od roku 1905 niesla názov Kenora.

Okolo roku 1836 pri Kenore založila svoju obchodnú stanicu spoločnosť Hudson’s Bay Company. V 80. a 90. rokoch po výstavbe železnice Canadian Pacific Railway sa do mesta dostal drevársky premysel, parné lode, ťažba zlata, rybýrsky priemysel, vodné elektrárne a mletie múky.

Súčasné mesto je výsledkom spojenia troch mestečiek (towns): Kenora (ustanovenie v 1892), Jaffray Melick (ustanovenie v 1988) a Keewatin (ustanovenie v 1908). V roku 2000 získalo štatút „city".

Demografia
----------

V sčítaní obyvateľstva v roku 2016 malo 15 096 obyvateľov. Podľa údajov z roku 13 695 z nich uvádza ako rodný jazyk angličtinu, 260 francúzštinu a 715 neoficiálne jazyky, z toho 185 jazyky pôvodných obyvateľov. 85 ľudí udalo ako etnický pôvod český a 25 slovenský.

Vzdelávanie
-----------

V meste sú dve vysoké školy:

* Confederation College: Lake of the Woods Campus
* Seven Generations Education Institute

Kultúra
-------

V meste sa nachádza niekoľko múzeí: Lake of the Woods Railroaders Museum, Lake of the Woods Museum a Douglas Family Art Centre. Mesto prevádzkuje dve pobočky knižnice Kenora Public Library. V Douglas Family Art Centre je aj knižnica umenia. V meste sa tiež konajú powwow.

Ekonomika
---------

Ekonomika mesta je založená na zdravotníckych a verejných službách, turizme, stavebníctve, výrobnom a drevárskom priemysle. Mesto každý rok privíta 723 000 návštevníkov, ktorí v meste utratia 200 mil. dolárov, ďalších 100 mil. utratia chatári.

Doprava
-------

Centrom mesta vedie cesta 17, obchvatom cesta 17A. Niekoľko kilomtrov východne od intravilánu sa nachádza Letisko Kenora (IATA: YQK, ICAO: CYQK).

Mestská doprava prevádzkuje 3 linky denne okrem nedele a sviatkov. Handi Transit je prevádzkovaný pre ľudí so špeciálnymi potrebami.

Šport
-----

Bývalý tím ľadového hokeja, Kenora Thistles je považovaný za pamätník histórie mesta. V roku 1907 vyhral Stanley Cup, čím sa Kenora stala najmenším mestom histórie, ktoré vyhralo túto trofej.

Galéria
-------

* RadnicaRadnica
* Ojibwe típí v roku 1922Ojibwe típí v roku 1922
* Hlavná ulica v meste: Main Street/Highway 17Hlavná ulica v meste: Main Street/Highway 17
* Maskot mesta „Huskie the Muskie"Maskot mesta „Huskie the Muskie"
* Miestny rekreačný prístavMiestny rekreačný prístav
* Budova letiskaBudova letiska
* Tím Kenora Thistles s pohárom Stanley Cup v januári 1907Tím Kenora Thistles s pohárom Stanley Cup v januári 1907

Referencie
----------

1. 1 2   *Census Profile, 2016 Census Kenora, City [Census subdivision], Ontario and Kenora, District [Census division], Ontario* [online]. www12.statcan.gc.ca, [cit. 2021-12-16]. Dostupné online.
2. 1 2 3 4 5 6 7  BARR, Elinor. *Kenora* [online]. thecanadianencyclopedia.ca, 2012-10-22, rev. 2020-02-27, [cit. 2021-12-16]. Dostupné online.
3. ↑  BARNES, Michael. *Gold in Ontario*. Erin : Boston Mills Press, 1995. 144 s. ISBN 978-1-55046-146-6. S. 22.
4. ↑   *Education and Training* [online]. kenora.ca, [cit. 2021-12-16]. Dostupné online.
5. ↑   *Museums* [online]. kenora.ca, [cit. 2021-12-16]. Dostupné online.
6. ↑   *Libraries* [online]. kenora.ca, [cit. 2021-12-16]. Dostupné online.
7. ↑   *Powwows* [online]. kenora.ca, [cit. 2021-12-16]. Dostupné online.
8. ↑   *Tourism* [online]. kenora.ca, [cit. 2021-12-16]. Dostupné online.
9. ↑   *OpenStreetMap* [online]. openstreetmap.org, [cit. 2021-12-16]. Dostupné online.
10. ↑   *Transit* [online]. kenora.ca, [cit. 2021-12-16]. Dostupné online.
11. ↑   *Handi Transit* [online]. kenora.ca, [cit. 2021-12-16]. Dostupné online.
12. ↑  DANAKAS, John; BRIGNALL, Richard. *Small Town Glory (The story of the Kenora Thistles' remarkable quest for the Stanley Cup)*. Toronto : James Lorimer Limited, Publishers, 2006. 120 s. ISBN 978-1-55028-961-9.

Iné projekty
------------

Commons
* Spolupracuj na Commons Commons ponúka multimediálne súbory na tému **Kenora**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku Kenora na anglickej Wikipédii.*

Autoritné údaje: * VIAF: 173664671